Real og Atlético får overgangsnekt
Det betyr at mektige Real Madrid ikke får signere en ny spiller før sommeren 2017. I både det kommende sommervinduet og neste års vintervindu vil storheten fra Madrid være avsperret. Straffen gjelder ikke det nåværende overgangsvinduet – som stenger 31. januar – fordi saken har vært under behandling frem til nå. 2014: Slik var Barcelonas knallharde straff Naboen Atlético Madrid får samme karantene. «De to klubbene har brutt flere retningslinjer når det gjelder internasjonale overganger og førstegangsregistrering av unge spillere», skriver Det internasjonale fotballforbundet (FIFA) i en pressemelding. Saken handler om gjentatte ureglementerte signeringer av spillere under 18 år. Sky Sports ekspert på spansk fotball Guillem Balague ser ikke bort fra at denne straffen kan påvriek fremtiden til stjerner som Cristiano Ronaldo og Karim Benzema. – Real Madrids plan for å fornye stallen (for eksempel å akseptere bud på Ronaldo og Benzema) må vente til sommeren 2017, skriver han på Twitter. Han er sikker på at de to Madrid-klubben ønsker å appelere dommen. Akkurat som Barcelona gjorde. Barcelona er nettopp ferdig med utestengelsen fra spillermarkedet. Klubben fikk i kalenderåret 2015 ikke benytte nysignerte spillere. Både Ada Turan (fra Atlético) og Aleix Vidal (Sevilla) ble hentet til Barcelona sist sommer, men måtte vente til denne måneden med å være spilleklare for klubben som likevel vant Champions League sist vår. Ifølge disiplinærkomiteen i FIFA hadde Bracelona ved ti anledninger brutt reglementet som skal beskytte spillere under 18 år. Dette skal gjelde ti spillere som er hentet utenfra Spania. Les også: Zidanes drømmestart som Real Madrid-trener Martin Ødegaards overgang fra Strømsgodset til Real Madrid for ett år siden er ikke innblandet i saken da FIFAs etterforskere kun har sett nærmere på årene til og med 2014. I tillegg til overgangsnekten må klubbene betale bøter. Atlético må betale knapt åtte millioner kroner (900.000 sveitserfranc), mens den hvitkledde erkerivalen slipper unna med tre millioner (360.000). Klubbene har fått 90 dager på å rette opp situasjonen for de unge spillerne overtrampene gjelder.
De spanske fotballgigantene Real Madrid og Atlético Madrid straffes av FIFA og får ikke signere spillere de to neste overgangsvinduene. Martin Ødegaard-overgangen skal ikke være innblandet.